**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Медицинскöй отсöг сетöм либö наука боксянь туялöм дырйи удж серти могъяс либö профессиональнöй долг олöмö пöртiгöн Коми Республикалöн йöзлысь дзоньвидзалун видзан государственнöй учреждениеясса медицинскöй, фармацевтическöй да мукöд уджалысьлöн кувсьöмкöд йитöдын öтчыд сетан сьöм пособие индан да мынтан пöрадок вынсьöдöм йылысь» Коми Республикаса Правительстволöн 2008 во ода-кора тöлысь 13 лунся 110 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Медицинскöй отсöг сетöм либö наука боксянь туялöм дырйи удж серти могъяс либö профессиональнöй долг олöмö пöртiгöн Коми Республикалöн йöзлысь дзоньвидзалун видзан государственнöй учреждениеясса медицинскöй, фармацевтическöй да мукöд уджалысьлöн кувсьöмкöд йитöдын öтчыд сетан сьöм пособие индан да мынтан пöрадок вынсьöдöм йылысь» Коми Республикаса Правительстволöн 2008 во ода-кора тöлысь 13 лунся 110 №-а шуöмö вежсьöмъяс содтöдын индöм серти.

Коми Республикаса Юралысь В.Гайзер

Сыктывкар

2010 вося урасьöм тöлысь 3 лун

25 №

Коми Республикаса Правительстволöн

2010 во урасьöм тöлысь 3 лунся 25 №-а шуöм дорö

СОДТÖД

**«Медицинскöй отсöг сетöм либö наука боксянь туялöм дырйи удж серти могъяс либö профессиональнöй долг олöмö пöртiгöн Коми Республикалöн йöзлысь дзоньвидзалун видзан государственнöй учреждениеясса медицинскöй, фармацевтическöй да мукöд уджалысьлöн кувсьöмкöд йитöдын öтчыд сетан сьöм пособие индан да мынтан пöрадок вынсьöдöм йылысь» Коми Республикаса Правительстволöн 2008 во ода-кора тöлысь**

**13 лунся 110 №-а шуöмö пыртöм**

**ВЕЖСЬÖМЪЯС**

«Медицинскöй отсöг сетöм либö наука боксянь туялöм дырйи удж серти могъяс либö профессиональнöй долг олöмö пöртiгöн Коми Республикалöн йöзлысь дзоньвидзалун видзан государственнöй учреждениеясса медицинскöй, фармацевтическöй да мукöд уджалысьлöн кувсьöмкöд йитöдын öтчыд сетан сьöм пособие индан да мынтан пöрадок вынсьöдöм йылысь» Коми Республикаса Правительстволöн 2008 во ода-кора тöлысь 13 лунся 110 №-а шуöмын:

Медицинскöй отсöг сетöм либö наука боксянь туялöм дырйи удж серти могъяс либö профессиональнöй долг олöмö пöртiгöн Коми Республикалöн йöзлысь дзоньвидзалун видзан государственнöй учреждениеясса медицинскöй, фармацевтическöй да мукöд уджалысьлöн кувсьöмкöд йитöдын öтчыд сетан сьöм пособие индан да мынтан пöрадокын, мый вынсьöдöма шуöмöн (содтöд):

1) 2 да 3 пунктъяс гижны тадзи:

«2. Öтчыд сетан сьöм пособие индыссьö да мынтыссьö выгöда босьтысьяслы öткодь пайöн Коми Республикаса Оланпасöн индöм мында.

Сэтшöм случай дырйи, кор кодкö выгöда босьтысьяс пиысь öтиыс öткажитчö öтчыд сетан пособие пайысь, сэки сылысь пайсö öтмоз юкöны мукöд выгöда босьтысь костын.

3. Öтчыд сетан пособие индöм да мынтöм вылö выгöда босьтысьяс пиысь öтиыс (водзö – шыöдчысь) сетö Коми Республикаса йöзлысь дзоньвидзалун видзан государственнöй учреждениеö, кöнi уджалiс кувсьöм уджалысь, татшöм документъяс:

1) Коми Республикалöн йöзлысь дзоньвидзалун видзан государственнöй учреждениеса юрнуöдысь ним вылö öтчыд сетан сьöм пособие индöм да мынтöм йылысь шыöдчöм;

2) кувсьöм уджалысьлöн кулöм йылысь эскöдан гижöд;

3) кувсьöм уджалысьлöн семьяö пырысьяс йылысь олан места кузя справка;

4) документъяс, кутшöмъяс эскöдöны кувсьöм уджалыськöд рöдвуж йитöдъяс либö сылöн иждивение вылын либö сылöн опека улын лоысьяссö (гöтрасьöм йылысь эскöдан гижöд, челядьлöн чужöм йылысь эскöдан гижöд, семьяö пырысьяслöн велöдчан местасянь справкаяс, семьяö пырысьяслы инвалидносьт индан эскöдöм документъяс, ёрдöн эскöдöм ёрд актъяслöн копияяс да с.в.).

Шыöдчысьлöн эм право сетны мукöд документ, кутшöмъяс эскöдöны öтчыд сетан сьöм босьтöм вылö правосö.

Документъяс, кутшöмъясöс индöма тайö пунктлöн 2 да 4 подпунктъясын, сетсьöны подлинникъясöн (оригиналъясöн) либö нотариальнöя эскöдöм копияясöн. Шыöдчысьöн подлинникъясöн документъяс сетöм дырйи Коми Республикаса йöзлысь дзоньвидзалун видзан государственнöй учреждение вöчö налысь копияяс, мый эскöдö Коми Республикаса йöзлысь дзоньвидзалун видзан государственнöй учреждениеса уполномочитöм специалист. Документъяслысь оригиналъяссö сетöны бöр шыöдчысьлы öтчыд сетан сьöм пособие индöм да мынтöм йылысь либö индöмын да мынтöмын öткажитöм йылысь решение примитöмсянь куим лунöн.»;

2) 4 пунктын «Коми Республикалöн йöзлысь дзоньвидзалун видзан государственнöй учреждениеса юрнуöдысьлöн решении серти мукöд йöз» кывъяс бöрын содтыны «(водзö – комиссия)» кывъяс;

3) 5 – 7 пунктъяс гижны тадзи:

«5. Öтчыд сетан сьöм пособие индöм да мынтöм йылысь либö индöмын да мынтöмын öткажитöм йылысь решение примитö да шыöдчöм видлалан помшуöмъяс йылысь шыöдчысьлы уведомление мöдöдö Коми Республикалöн йöзлысь дзоньвидзалун видзан государственнöй учреждениеса юрнуöдысь тайö Пöрадоклöн 3 пунктын индöм документъяс гражданинöн сетан лунсянь 30 лунöн комиссиялöн вöзйöмъяс вылö подуласьöмöн.

Шыöдчысьöн сетöм документъяссö видлалö комиссия налöн воан лунсянь 15 лунöн.

Комиссия индö йöзöс, кодъяслöн эм право босьтны öтчыд сетан сьöм пособие, да дасьтö öтчыд сетан сьöм пособие индöм да мынтöм йылысь либö индöмын да мынтöмын öткажитöм йылысь вöзйöмъяс. Комиссиялысь вöзйöмъяссö оформитöны сёрнигижöдöн.

Кор урчитöм кадö став выгöда босьтысьсö абу аддзöма, сэки шыöдчысьöн сетöм тайö пунктса мöд абзацын индöм документъяс комиссияöн видлалан кадсö нюжöдö Коми Республикалöн йöзлысь дзоньвидзалун видзан государственнöй учреждениеса юрнуöдысь либö сыöн уполномочитöм морт корана юöр босьтöм вылö колана кад вылö, но 30 календарнöй лунысь оз дырджык вылö, мый йылысь юöртсьö шыöдчысьлы гижöмöн уведомление мöдöдöмöн 5 календарнöй лунöн.

6. Öтчыд сетан сьöм пособие индыны да мынтыны öткажитöм вылö подулöн лоö:

1) öтчыд сетан сьöм пособие босьтöм вылö шыöдчысьлöн право абутöмлун;

2) тайö Пöрадоклöн 3 пунктын индöм документъяс шыöдчысьöн абу сетöм либö абу тырвыйö мында сетöм;

3) сьöм пособие индöм вылö колана юöрлöн абу збыльлун.

Кор колö урчитны шыöдчысьöн сетöм юöрлысь збыльлунсö, сэки Коми Республикаса йöзлысь дзоньвидзалун видзан государственнöй учреждение прöверитö индöм юöръяслысь збыльлунсö органъясö да организацияясö запросъяс мöдöдöмöн, кодъяслöн эм колана юöрыс.

Та дырйи Коми Республикалöн йöзлысь дзоньвидзалун видзан государственнöй учреждениеса юрнуöдысь либö сыöн уполномочитöм морт нюжöдö öтчыд сетан сьöм пособие индöм да мынтöм йылысь (индöмын да мынтöмын öткажитöм йылысь) решение примитан кадсö, мый индöма тайö Пöрадоклöн 5 пунктын, корана юöр босьтöм вылö колана кад вылö, но 30 календарнöй лун вылö оз дырджык, мый йылысь юöртсьö шыöдчысьлы лöсялана запрос мöдöдан лунсянь 5 календарнöй лунöн гижöмöн уведомление мöдöдöмöн.

Воöм юöр вылö подуласьöмöн, мый эскöдö шыöдчысьöн сетöм юöрлысь абу збыльлунсö, Коми Республикалöн йöзлысь дзоньвидзалун видзан государственнöй учреждениеса юрнуöдысь примитö öтчыд сетан сьöм пособие индöмын да мынтöмын öткажитöм йылысь решение.

Шыöдчысьяслöн эм право выльысь шыöдчыны Коми Республикаса йöзлысь дзоньвидзалун видзан государственнöй учреждениеö öтчыд сетан сьöм пособие индöмла да мынтöмла тайö пунктöн артыштöм öтчыд сетан сьöм пособие индöмын да мынтöмын öткажитан помкасö бырöдöм бöрын.

Примитöм решение йылысь Коми Республикалöн йöзлысь дзоньвидзалун видзан государственнöй учреждениеса юрнуöдысь гижöмöн юöртö шыöдчысьлы решение примитан лунсянь 5 уджалан лунöн. Сэтшöм случай дырйи, кор примитöма öтчыд сетан сьöм пособие индöмын да мынтöмын öткажитöм йылысь решение, сэки уведомлениеын индöны öткажитан помкасö. Уведомлениесö сетöны шыöдчысьлы кырымпас улö либö мöдöдöны пошта пыр заказнöй письмööн вайöм йылысь уведомлениеöн.

7. Öтчыд сетан сьöм пособие мынтыссьö Коми Республикаса йöзлысь дзоньвидзалун видзан государственнöй учреждениеöн пошта пыр сьöм вуджöдöмöн либö выгöда босьтысьлöн (выгöда босьтысьяслöн) банковскöй тшöт вылö сьöмсö вуджöдöмöн (сылöн (налöн) кöсйöм серти).

Öтчыд сетан сьöм пособие вуджöдсьö öтчыд сетан сьöм пособие индöм йылысь решение примитан лунсянь 30 лунысь оз сёрджык.».

Вудж. Кузнецова Н.А., 6889 пас